作者：刘辰翁
词牌/韵律：摸鱼儿

paragraphs: 待借留、几曾留得，来鸿空怨秋老。
至今父老依依恨，犹说李将军好。
东门草。
早不为东风，遮却长安道。
馀民如槁。
愿金印重来，洪都开府，定复几时到。
秋江鹭，尤记当年潦倒。
沧洲无复华皓。
朝饥堕泪荒田雨，洗忆窝蜂败扫。
天能报。
看凤烛亭亭，玉树宽人抱。
风霜善保。
但逢驿寄书，无书寄语，要说趋朝早。